stanford-oval/wikipedia huggingface dataset:
אגם מיד

| --- | --- |
אגם מיד ובולדר סיטי, אוגוסט 2010
אגם מיד ובולדר סיטי, אוגוסט 2010
 מידע כללי
 על שם:  אלווד מיד 
 מיקום:  מחוזות מוהאבי באריזונה וקלארק בנבדה שבארצות הברית
 סוג:  מאגר מים
 מידות
 שטח:  640 קמ"ר
 נפח:  מקסימום: 32.2 קילומטר מעוקב   נוכחי: 11.9 (יוני 2015) קמ"ק
 גובה:  320 מטר מעל לפני הים  (מאי 2022. מקסימום: 375 מטר מעל לפני הים)
 אורך מרבי:  190 ק"מ
 אורך:  180 קילומטר
 עומק מרבי:  149 מטר
 מידע נוסף
 נהר מזין:  קולורדו
 מקור לנהר:  קולורדו
 מדינות באגן הניקוז:  ארצות הברית
 אורך קו החוף:  890 ק"מ
 קואורדינטות:  36°15′N 114°23′W﻿ / ﻿36.25°N 114.39°W﻿ / 36.25; -114.39
  (למפת נבדה מוגדלת) קרסון סיטי לאס וגאס הנדרסון רינו אלקו מסקיט וינמאקה קליפורניה אורגון איידהו י ו ט ה  אריז.אגם מיד(למפת נבדה רגילה) קרסון סיטי לאס וגאס הנדרסון רינו אלקו מסקיט וינמאקה קליפורניה אורגון איידהו י ו ט ה  אריז.אגם מיד(למפת אריזונה רגילה) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקואגם מיד(למפת אריזונה מוגדלת) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקואגם מיד
 
אגם מיד (באנגלית: Lake Mead) הוא (בתכולתו המרבית) מאגר המים הגדול ביותר בארצות הברית. האגם שוכן במדינות נבדה ואריזונה על נהר הקולורדו כ-39 קילומטרים דרומית מזרחית לסטריפ של לאס וגאס. האגם נוצר על ידי סכר הובר. כשהאגם מלא אורכו 180 קילומטרים, אורך חופיו 890 קילומטרים, גובהו 375 מטרים מעל פני הים, עומקו המקסימלי 149 מטרים, שטח פניו 640 קמ"ר וקיבולת המים כ-32 קילומטרים מעוקבים. עם זאת, לא הגיע האגם לממדים אלו מאז 1983 בשל רצף של שנות בצורת.
היסטוריה > עד הקמת סכר הובר

העדויות הארכאולוגיות מצביעות על מתיישבים קדומים, המכונים בימינו פלאו-אינדיאנים, שחיו באזור אגם מיד לפני כ-10,000 שנים עד כ-8,000 שנים. האקלים בתקופה זו היה לח וקריר יותר ואפשר לחיות גדולות יחסית (Pleistocene megafauna) לחיות באזור. הארכאולוג מארק הרינגטון (Mark R.Harrington) מצא במערה ליד אגם מיד את שרידי עצמותיהם של עצלן קרקע, סוס, גמל וכבש גדול-קרניים כשעליהן חתכים המעידים כי בשרם הוכן ונאכל בידי אדם.
קבוצות פרהיסטוריות שונות התגוררו באזור, חלקם ציידים לקטים שהתגוררו במערות, וחלקם התגוררו בבקתות או במבנים דמויי פואבלו ועסקו בחקלאות והשתמשו במי הנהר לשתייה ולהשקיה של גידולים כדוגמת תירס, קטניות וסקווש. קבוצות אלו השאירו עדויות לקיומים בדמות כלי חרס מעוטרים בפשטות בשחור ואדום, אבני ריחיים של יד ששימשו לטחינת מזון, וראשי חצים וחניתות.
האירופאים הראשונים חצו את האזור בתחילת המאה ה-19 בדרכם לחוף המערבי. הצייד, סוחר הפרוות וחוקר הארצות ג'דדיה סמית (Jedediah Strong Smith‏; 1831-1799), שט בנהרות וירג'ין וקולורדו בשנים 1826–1827.
ב-1857 הפליג לויטנט ג'וזף איווס (Joseph Christmas Ives‏; 1829–1868) במעלה הקולורדו בספינת קיטור קטנה, "חוקר הארצות" ("The Explorer"), מהשפך במפרץ קליפורניה ועד שהספינה עלתה על סלע בקניון השחור. הוא המשיך בסירת מפרש קטנה עד לגרנד קניון, והכריז שכאשר המים גבוהים מספיק ניתן להשיט ספינות קיטור במעלה הקולורדו. ב-1869 הגיעה מהכיוון ההפוך משלחתו של ג'ון וסלי פאוול שהפליגה במורד הקולורדו עד הנהר וירג'ין.
היסטוריה > מהקמת סכר הובר

לקראת סוף המאה ה-19 גדלה מאוד אוכלוסיית המתיישבים הלבנים שכללה כורים, מחפשי זהב וכסף, וקהילות של מורמונים והביקוש למים שיאפשרו השקיה בקנה מידה נרחב הביא ב-1902 לחקיקת חוק הטיוב (Reclamation Act), ולהחלטה על הקמת סכר. ב-1931 החלה הקמת סכר בולדר, ששמו שונה אחר-כך לסכר הובר.
ב-1 בפברואר 1935 נסגרו מנהרות ההסטה של מי נהר הקולורדו שאפשרו במקור לייבש את האזור שבו נבנה הסכר, והחלו להצטבר מים מאחורי סכר הובר. האגם שנוצר נקרא על שם אלווד מיד (Elwood Mead‏; 1858–1936) שהיה המנכ"ל של לשכת הטיוב של ארצות הברית בשנים 1924–1936 במהלך תכנון ובניית מיזם קניון בולדר שיצר את הסכר ואת האגם. השטחים שהוצפו כללו כמה יישובים קטנים ובהם קאלוויל (Callville), וסנט תומאס בנבדה, עיירה מורמונית שהוקמה ב-1865, שהתושב האחרון עזב אותה ב-1938. את שרידי הבתים של סנט תומאס ניתן לפעמים לראות כשפני המים באגם מיד יורדים מתחת לרמה הרגילה. ב-1938 הגיע נפח המים באגם ל-29 מיליארד מ"ק והמים הגיעו למרחק של 177 קילומטרים. ב-30 ביולי 1941 הגיעו פני האגם לגובה 372 מטרים מעל פני הים, עומקו 177 מטרים ואורכו 193 קילומטרים.
ב-1936 נקבע אגם מיד כאזור הנופש סכר בולדר שנוהל על ידי שירות הפארקים הלאומיים של ארצות הברית. השם שונה לאזור הנופש הלאומי אגם מיד ב-1964, ותחום הפארק הורחב וכלל גם את אגם מוהאבי ורמת שיוויטס (Shivwits Plateau). שני האגמים והאזור מסביבם מציעים סוגים שונים של פעילויות נופש כל השנה.
שלוש פעמים במהלך השנים התרסקו מטוסים באגם מיד. המקרה הידוע ביותר אירע ביולי 1948 כאשר טייסי מפציץ מדגם בואינג B-29 סופרפורטרס טעו בהערכת הגובה, התרסקו לתוך האגם וניצלו באמצעות רפסודה מתנפחת. המטוס צלל במי האגם ושבריו לא אותרו מעולם.
גאוגרפיה

האגם מתחלק בין כמה אגנים המקושרים בערוצים שהיו בעבר קניונים. החלק הגדול הקרוב לאגם הובר הוא אגן בולדר (Boulder Basin). הערוץ הצר, שפעם היה מכונה קניון בולדר ועכשיו מכונה "המצר" (The Narrows), מקשר בין אגן בולדר לאגן וירג'ין (Virgin Basin) שממזרח. נהר וירג'ין (Virgin River) ונהר מאדי (Muddy River) נשפכים לזרוע אוברטון (Overton Arm), המקושרת לחלקו הצפוני של אגן וירג'ין. האגן הבא ממזרח הוא אגן טמפל (Temple Basin), ואחריו אגן גרג (Gregg Basin), המקושר לאגן טמפל בקניון וירג'ין. כשמי האגם גבוהים יותר הם מציפים חלקים נוספים הכוללים את מפרץ גרנד וואש (Grand Wash Bay), ומפרץ מעבורת פירס (Pearce Ferry Bay). בנוסף, קיימים שני אגנים זעירים, שפך הנהר מאדי ואגן הנהר וירג'ין המוצפים כשפני האגם גבוהים במקומות בהם נשפכים נהרות אלו לאגם. עם זאת, בשנים האחרונות אזורים אלו יבשים.
רכסי הרים משוננים מקיפים את האגם ומהווים מצד אחד רקע מאיים במידת מה, ויפהפה מצד שני, בייחוד בשקיעה. מאגן בולדר ניתן לצפות בשני רכסי הרים, הרי ריוור (River Mountains), שכיוונם צפון-מערב לדרום-מזרח והרי מאדי (Muddy Mountains), שכיוונם מערב עד צפון מזרח. מאגן וירג'ין ניתן לצפות כלפי מזרח בפסגת בונלי (Bonelli Peak‏; 1,626 מטרים) המרהיבה.
מפרץ לאס וגאס (Las Vegas Bay) הוא השפך של נחל לאס וגאס וואש (Las Vegas Wash), נחל שמימיו עונתיים, המנקז את עודפי המים מעמק לאס וגאס (Las Vegas Valley).
רעידות אדמה מושרות

בעקבות היווצרות אגם מיד, התוודע לראשונה עולם המדע לתופעת רעידות אדמה מושרות הנגרמות כתוצאה מהיווצרות אגמים מלאכותיים. העומס הפתאומי של מסת המים על קרום כדור הארץ באתר האגם, מפר את שיווי המשקל שהיה קיים לפני היווצרות האגם. הפרה זו מביאה להתרחשותן של רעידות אדמה, קטנות בגודלן בדרך כלל. הדוגמה המפורסמת הבאה התרחשה באזור אגם נאצר שבמצרים, שנוצר בעקבות הקמת סכר אסואן.
נופש ומרינות

אגם מיד מציע סוגי נופש רבים למקומיים ולתיירים. שיט הוא סוג הנופש הפופולרי ביותר. פעילויות נוספות כוללת דיג, סקי מים, שחייה ושיזוף. לחופי האגם יש חמש מרינות: נמל הסירות לאס וגאס (Las Vegas Boat Harbor), והמרינה הסמוכה "אגם מיד" (Lake Mead Marina) שוכנים בנמל המנוואי (Hemenway Harbor), המרינה "מפרץ קלוויל" (Callville Bay), המרינה הגדולה ביותר באגם, המרינה "מפרץ אקו" (Echo Bay) והמרינה "טמפל באר" (Temple Bar Marina), המרינה היחידה בשטח אריזונה, והיחידה הכוללת גם בית מלון. מלבד המרינות יש באגם מפרצים רבים שבהם צוקי סלע וחופים חוליים. באגם עצמו יש כמה איים קטנים עד בינוניים, תלוי בגובה פני המים. מרכז המבקרים אלן בייבל - הוא מרכז מבקרים הממוקם בכניסה לאגם מיד (Alan Bible Visitor Center) - המרכז כולל את הגן הבוטני אלן בייבל - גן בוטני קטן בו גדלה צמחיית קקטוסים מקומיים למדבר מוהאבי.
הערות שוליים

↑  Bureau of Reclamation Lake Mead FAQ
↑  Ronald L. Ferrari, 2001 Lake Mead Sedimentation Survey
1 2 3  History & Culture
↑  Black Canyon History
↑  Chronology
↑  St. Thomas
↑  It's a Historic Drought
↑  The Mystery of Lake Mead
↑  Bolt, B.A., 1988. Earthquakes. F&C, p.140
↑  Simpson, D., W., 1976. Seismicity Changes Associated with Reservoir Loading. Engineering Geology, 10. pp. 123-124
↑  ,Fat-Helbary R., Tealb, A., 2000. A Study of Seismicity and Earthquake Loading at Proposed Kalabsha Dam Site, Aswan, Egypt. 12WCEE200, pp. 1-8
↑  Lake Mead Water Levels — Historical and Current
↑  תיעוד גובה פני המים
↑  Dying for a Drink
↑  Lake Mead At Hoover Dam, Elevation (Feet)
↑  Water level at Lake Mead could rise thanks to wet winter, report says
↑  Goodyear, S., C., May 19, 2022. Dam Power-Full: Lake's Level High Enough for Energy Generation. Boulder Ciry Review, Vol. 13. No. 33 p. 1, 7
↑  When Will Lake Mead go Dry? תקציר המאמר של בארנט ופירס ב-Water Resources Research
↑  Felicity Barringer,  Lake Mead Could Be Within a Few Years of Going Dry, Study Finds, מתוך כתבה בניו יורק טיימס הסוקרת את מאמרם של בארנט ופירס
↑  Las Vegas Boat Harbor, NV
↑  Lake Mead Marina, NV
↑  Callville Bay, NV
↑  Echo Bay, NV
↑  Temple Bar, AZ
↑  Visitor Cente
| --- | --- |
בקרת זהויות :  NLI: 987007558277805171  GND: 7533439-2  LCCN: sh85082665  NARA: 10041359  NKC: ge1149072  VIAF: 233911835   WorldCat (עם VIAF): 233911835 
אלווד מיד
אגם מיד, 2 במאי 2006
אגם מיד מהחלל, נובמבר 1985. הצפון נמצא בצד ימין למטה. ניתן לראות את נהר הקולורדו הזורם דרומה כשהוא נשפך מהאגם בפינה העליונה הצפונית. סכר הובר שוכן בנקודה בה הנהר פוגש את האגם
אגם מיד כפי שהוא נראה מסכר הובר. ניתן לראות בבירור את תופעת "טבעת האמבטיה" הלבנה
תמונה מזווית דומה שצולמה עשר שנים לאחר התמונה שמציגה את תופעת "טבעת האמבטיה". חדי העין יוכלו להבחין בסימן מובהק לירידה הדרמטית במפלס המים על ידי הופעת הסלע הלבן בימין התמונה ולמרגלות "שכבת האמבטיה", כאשר בתמונה הקודמת הוא אינו נראה כלל.
אגם מיד כפי שנצפה מכיוון מדינת אריזונה במאי 2022. ניתן לראות את הירידה הדרמטית במי האגם, על פי הסימנים של המפלסים הקודמים.
אדריאן ווג'נרובסקי

| --- | --- |
אין תמונה חופשית
 לידה:  1969 (בן 55 בערך) בריסטול שבקונטיקט
 כינוי:  ווג'
 מדינה:  ארצות הברית ארצות הברית
 השכלה:  St. Bonaventure University  Bristol Central High School 
 מעסיק:  The Record, ESPN, Yahoo!
 תחום סיקור:  ליגת ה-NBA
 קישורים חיצוניים
 פייסבוק:  wojespn
 טוויטר:  wojespn
 
אדריאן ווג'נרובסקי (באנגלית: Adrian Wojnarowski), שזכה לכינוי ווג' (Woj; נולד ב-1969) הוא כתב ועיתונאי ספורט וסופר אמריקאי ממוצא פולני. בעבר עבד עבור ESPN; וכיסה את ליגת ה-NBA עבור Yahoo! ספורט.
ראשית חייו

ווג'נרובסקי נולד בבריסטול שבקונטיקט ב-1969. בשנת 1987 סיים את לימודיו בתיכון מרכז בריסטול (Bristol Central High School). לאחר מכן הוא למד באוניברסיטת סנט בונוונטורה (St. Bonaventure University), וסיים את לימודיו בשנת 1991.
קריירה

ווג'נרובסקי התחיל את הקריירה שלו בעיתון Hartford Courant; הוא התחיל כתיכוניסט, והמשיך במהלך החופשות מהמכללה שבה למד. לאחר שסיים את לימודיו בקולג', הוא כתב עבור כמה עיתונים קטנים יותר לפני שהפך לבעל טור בעיתון Fresno Bee ב-1995.
ב-1997, הוא החל לעבוד עבור The Record בניו ג'רזי. כתוצאה מהעבודה שלו עם The Record, שהוא נבחר ל"בעל הטור של השנה" בשנים 1997 ו-2002 על ידי עורכי הספורט של Associated Press. במהלך הזמן הזה, הוא תרם באופן קבוע גם לאתר האינטרנט של ESPN, ששמו ESPN.com. ב-2006 הוא פרסם את רב-המכר של "ניו יורק טיימס" The Miracle of St. Anthony: A Season with Coach Bob Hurley and Basketball's Most Improbable Dynasty ("הנס של סנט אנתוני: עונה עם המאמן בוב הארלי והשושלת הכי לא מוכרת של הכדורסל").
קריירה > Yahoo! ספורט

ב-2007 עזב ווג'נרובסקי את The Record והצטרף ל-Yahoo! ספורט במשרה מלאה. ווג'נרובסקי עזר להפיץ סיפורים בלעדיים רבים בעת שעבד עבור Yahoo! ספורט. במרץ 2009, כתב עם דן וצל (Dan Wetzel) סיפור שקישר בין תוכנית הכדורסל של אוניברסיטת קונטיקט למספר עבירות בגיוס שחקניהם לעתיד. ב-2010, דיווח "ניו יורק פוסט" כי ווג'נרובסקי נתבע על ידי Penguin Group על שלא עמד במועד הסיום לספר המכסה את חייו של המאמן ג'ים ולוונו (Jim Valvano). ווג'נרובסקי השיב כי הבעיה הייתה "תקלה בתקשורת ביני לבין הסוכן שלי" ואמר כי יחזיר את הכסף לפינגווין.
ווג'נרובסקי נחשב לאחד ממפיצי הסקופים הטובים ביותר בעסקי ה-NBA, במיוחד במהלך דראפט ה-NBA, אז דיווח ווג'נרובסקי על סדר בחירת הרוקיז, ועל עסקאות הכוללות את הרוקיז, לפני שנבחרו בפועל, בחשבון הטוויטר שלו. ווג'נרובסקי כבר בוקר בעבר בשל דיווחיו; התקשורת האשימה אותו, למשל, לאחר דיווח על הכדורסלן לברון ג'יימס, שהמידע שהציג הוא מוטה וכי הסתמך על מקורות אנונימיים. הוא הופיע במקום הראשון ברשימת "הגרוע ביותר בתקשורת הספורט" (Worst of Sports Media) של Sports Media Watch לשנת 2010 כתוצאה מהביקורת הזו.
קריירה > ESPN

ווג'נרובסקי עזב את Yahoo! ספורט ועבר ל-ESPN ב-1 ביולי 2017, מעט לפני תחילת תקופת השחקנים החופשיים ב-NBA. הוא הופיע לראשונה ככתב ESPN במהדורת חצות של SportsCenter מוקדם יותר באותו יום.
ווג'נרובסקי פרסם באופן קבוע את הסקופים שלו בטוויטר. עסקות חשובות שעליהן הוא מדווח מכונות על ידי עוקביו "פצצות ווג'".
בספטמבר 2024 הודיע כי הוא מסיים את תפקידיו ב-ESPN ובעיתונות.
ספרים

Wojnarowski, Adrian (19 בינואר 2006). The Miracle of St. Anthony: A Season with Coach Bob Hurley and Basketball's Most Improbable Dynasty. Gotham Books. ISBN 1-59240-186-4. {{cite book}}:  (עזרה)
הערות שוליים

↑  Yahoo! Staff (n.d.). "NBA – Adrian Wojnarowski". Yahoo! Sports. ארכיון מ-2 בדצמבר 2008. נבדק ב-2008-12-07. {{cite web}}:  (עזרה)
↑  Dontei Wynter (5 ביולי 2017). "Adrian Wojnarowski Wiki: ESPN, Salary, Net Worth, & Facts to Know". EarnTheNecklace.com. נבדק ב-24 בספטמבר 2017. {{cite web}}:  (עזרה)
↑  Kevin Draper (16 בדצמבר 2014). "Adrian Wojnarowski: How Basketball's Reporting Machine Gets His Scoops | New Republic". נבדק ב-13 בנובמבר 2015. {{cite web}}:  (עזרה)
↑  "Wojnarowski helps Yahoo climb to top Greg Connors, Buffalo News, August 13, 2010". אורכב מהמקור ב-2011-10-21. נבדק ב-2013-11-25.{{cite web}}:  תחזוקה - ציטוט: bot: original URL status unknown (link)
↑  Yahoo! writer sued by publisher over failure to meet deadline on Valvano biography
↑  Golding, Bruce (2010). Sportswriter sued over failure to deliver Valvano bio (אורכב 05.10.2010 בארכיון Wayback Machine), New York Post, September 1, 2010.
↑  Caspian King, Jay (27 ביוני 2014). "Twitter's NBA Draft Oracle". New Yorker. נבדק ב-27 ביוני 2014. {{cite news}}:  (עזרה)
↑  Strauss, Ethan Sherwood (2010). Outside Look at Wojnarowski's Lebron Article, WarriorsWorld, July 19, 2010.
↑  Shoals, Bethlehem (2010). With Lebron James, How Anonymous is Too Anonymous? (אורכב 27.01.2013 בארכיון Wayback Machine), AOL News, July 19, 2010.
↑  Brown, Larry (2011). Why Anything Adrian Wojnarowski Writes About Lebron James Needs to be Ignored, Larry Brown Sports, June 7, 2011.
↑  Sports Media Watch (2010). Worst of Sports Media 2010, Sports Media Watch, December 15, 2010.
↑  Sports Illustrated (2017). Adrian Wojnarowski to start at ESPN on July 1, Sports Illustrated, June 26, 2017.
↑  נמרוד עופרן‏, עולם הפרסום: על הקריירה והמעבר של אדריאן ווג'נראוסקי ל-ESPN, באתר וואלה, 11 ביולי 2017
| --- | --- |
בקרת זהויות :  ISNI: 0000 0000 4506 9766  LCCN: no2005031890  VIAF: 78508287   WorldCat (עם VIAF): 78508287
אביק (חברה)

| --- | --- |


 נתונים כלליים
 מייסדים:  קרלה וד"ר יואל (ג'וליו) בן טובים, קרלה וג'וליו מוג'ה והזוג סגרה
 תקופת הפעילות:  1939–הווה (כ־85 שנים)
 משרד ראשי:  ישראל
 מוצרים עיקריים:  תרופות
אביק בע"מ היא חברת פרמצבטיקה ישראלית שהוקמה ב-1939. מאז 1988 היא חלק מקבוצת "טבע"
מקורות ביבליוגרפיים

שבתאי רביב, תעשייה ועשייה, תל אביב: ספריית התעשיינים בישראל, 1991, עמ' 85
כספים, השבועון הכלכלי של ישראל, גיליון 354, 1987, עמ' 26–30
סיפור חייה של קרלה בן טובים. הפקה פרטית. 1994
סיפור חייו של אריאל בן טובים. הפקה פרטית. 2018
הערות שוליים

↑  שיתוף פעולה 'לפטיט' - 'אביק', הארץ, 26 במרץ 1952
↑  "אביק" מקים מפעל חדש, דבר, 18 במרץ 1964;
חברת "אביק" עוברת לנתניה, דבר, 14 באפריל 1965
↑  "אביק" מציע שיטות חדשות בהזנת עופות, על המשמר, 18 ביוני 1968
↑  שותפים חדשים בחב' אביק, הארץ, 25 בפברואר 1965
↑  תרופה מקורית תוצרת "אביק", על המשמר, 7 ביולי 1975;
ביקוש בינלאומי לתרופה לפרות שפיתחה "אביק", מעריב, 7 בינואר 1976
↑  יואב יצחק ועודד שורר, משפחת ברונפמן וקונצרן טבע משתלטים על חברת התרופות אביק, מעריב, 6 בספטמבר 1988;
המתחרים על אביק, מעריב, 9 בספטמבר 1988;
אורי גינוסר, אביק - וזה נבלע בטבע, מעריב, 16 ביולי 1990;
יואב יצחק, טבע חתמה על עיסקת רכישת אביק והיקצתה מניות לברונפמן, מעריב, 13 באוקטובר 1988
↑  אורי גינוסר, התפטר מנכ"ל מפעל אביק, אלי אדמוני, מעריב, 15 ביולי 1990
"אביק", 1941
שוטר עם שתי עובדות פצועות ממפעל "אביק" בנתניה, לאחר התקפה ארטילרית מהשטח הירדני
מעבדת המחקר במפעל התרופות "אביק" ברמת גן, 1971
אדריאן איליה

אדריאן בוקורל איליה (רומנית: Adrian Bucurel Ilie; נולד ב-20 באפריל 1974 בקראיובה) הוא כדורגלן עבר רומני, איש עסקים העוסק בכדורגל ובתיירות.
קריירה ככדורגלן

איליה החל לשחק כדורגל באלקטרופוטרה קראיובה בגיל צעיר. בשנת 1991, בגיל 17, שיחק לראשונה בקבוצה הבוגרת. איליה חתם על חוזה מקצועני ב-1992, לאחר שהפך לאחד מן השחקנים הטובים והחשובים בקבוצתו, אחרי שכבש 12 שערים ב-30 משחקים בעונת הבכורה שלו.
אלקטרופוטרה מכרה את כרטיס השחקן שלו בשנת 1993 לסטיאווה בוקרשט תמורת 90,000 דולר, סכום שנחשב באותה התקופה לסכום שיא ששולם בידי מועדון כדורגל רומני. ב-1996 עבר לגלאטסראיי הטורקית. אחרי שנתיים בהן לא שיחק באופן קבוע, איליה עבר לוולנסיה. במחצית השנייה של עונת 1997/1998, איליה שיחק ב-17 משחקים בהם כבש 12 שערים, והפך להיות שחקן חשוב בקבוצה.
אחרי שסבל מפציעות רבות, איליה היה מחוץ לסגל הקבוצה זמן רב, עד שלבסוף שוחרר מחוזהו בשנת 2002, השנה בה זכתה הקבוצה באליפות הליגה הספרדית. זהו היה התואר ה-7 בקריירה של איליה, אחרי שהיה שותף לזכייה בארבע אליפויות עם סטיאווה ושתיים עם גלאטסראיי.
דפורטיבו אלאבס הייתה הקבוצה החמישית שבשורותיה שיחק איליה. זה החל במהלך עונת 2002/2003, אך בסוף העונה ירד המועדון ליגה ושחרר את איליה מחוזהו. בעקבות כך, חזר איליה לשחק בטורקיה, כאשר חתם בבשיקטש, בה היה מבוקש בידי מאמנה הרומני מירצ'אה לוצ'סקו.
אחרי שנה אחת בבשיקטש, איליה עבר לפ.צ. ציריך ב-2005 ואחרי פחות משנה עבר לג'רמינל בירסחוט. בבלגיה לא הצליח לשקם את הקריירה, בעקבות פציעת ברך שממנה לא הצליח להחלים. בעקבות הפציעה, איליה הכריז על פרישתו מכדורגל מקצועני.
לאיליה היו 55 הופעות במדי נבחרת רומניה, בהן כבש 13 שערים. הוא שיחק במדיה ביורו 1996, במונדיאל 1998 וביורו 2000.
קריירה כאיש עסקים

בעקבות עצתו של חמו, שעבד בעבר בתחום התיירות, איליה השקיע כספים רבים באתר הסקי פויאנה בראשוב, שם בנה בית מלון ומספר וילות.
איליה הוא גם הבעלים של קבוצת הכדורגל פורקס בראשוב, מהליגה השנייה ברומניה.
אדריאן ברנבה

אדריאן ברנבה גרסיה (נולד ב-26 במאי 2001), הוא כדורגלן ספרדי המשחק כקשר בפארמה מהסרייה ב' האיטלקית.
קריירה

ברנבה הוא בוגר מחלקות הנוער של אספניול וברצלונה. הוא הצטרף למנצ'סטר סיטי בקיץ 2018. ברנבה שיחק במדי הקבוצה הבוגרת במשחקי טרום העונה, ואף ערך את הופעת הבכורה הרשמית שלו כשנכנס כמחליף במשחק גביע הליגה נגד אוקספורד יונייטד בספטמבר 2018. הוא שוחרר מסיטי בסוף עונת 2020/2021.
ביולי 2021 חתם ברנבה על חוזה ל-3 שנים בפארמה מהסרייה ב' האיטלקית. הוא החמיץ את תחילת העונה עקב פציעה, וערך את הופעת הבכורה שלו בפברואר 2022 בתיקו 0-0 נגד בנוונטו. בפברואר הבקיע את שער הבכורה שלו בניצחון 0-4 על ספאל. ברנבה היה חלק מרכזי בקבוצה תחת המאמן ג'וזפה יאקיני, למרות העונה המאכזבת.
לאחר עונה חזקה נוספת עם פארמה, בה כשלו בהעפלה לסרייה א' רק בפלייאוף, האריך ברנבה את חוזהו במועדון עד 2026 ביולי 2023.
נבחרת לאומית

ברנבה היה חלק מסגל נבחרת ספרד עד גיל 21 בטורניר אליפות אירופה בכדורגל עד גיל 21 בשנת 2023.
נכלל בסגל הנבחרת האולימפית של ספרד לטורניר הכדורגל באולימפיאדת פריז (2024).
הערות שוליים

↑  adrian bernabe e un giocatore del parma, parmacalcio1913
↑  "Lista para el Torneo Olímpico Masculino de Fútbol באתר הרשמי של פדרציית הכדורגל הספרדית המלכותית, 10 ביולי 2024 (בספרדית)
| נבחרת ספרד – אולימפיאדת פריז 2024 |
| --- | --- | --- |
|  1 טנאס •  2 פוביל •  3 מירנדה •  4 א. גרסיה •  5 קובארסי •  6 באריוס •  7 ד. לופס •  8 טוריאנטס •  9 רואיס •  10 באנה •   11 פ. לופס •  12 פאצ'קו • 13 ז'. גרסיה •  14 אורוס • 15 גוטיירס • 16 ברנבה • 17 גומס • 18 אומורודיון • מאמן: דניה |  1 טנאס •  2 פוביל •  3 מירנדה •  4 א. גרסיה •  5 קובארסי •  6 באריוס •  7 ד. לופס •  8 טוריאנטס •  9 רואיס •  10 באנה •   11 פ. לופס •  12 פאצ'קו • 13 ז'. גרסיה •  14 אורוס • 15 גוטיירס • 16 ברנבה • 17 גומס • 18 אומורודיון • מאמן: דניה | ספרד |
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדריאן ברנבה".
אדריאן בולאנד

| --- | --- |

 לידה:  25 בנובמבר 1895 ארקואיל, צרפת 
 פטירה:  18 במרץ 1975 (בגיל 79) הרובע השישה-עשר של פריז, צרפת 
 שם לידה:  Adrienne Armande Pauline Bolland 
 מדינה:  צרפת 
 מקום קבורה:  Donnery 
 פרסים והוקרה:  קצינה בלגיון הכבוד 
 
אדריאן בולאנד (בצרפתית: Adrienne Bolland;‏ 25 בנובמבר 1895 – 18 במרץ 1975) הייתה טייסת צרפתייה, מחלוצות התעופה. הראשונה לחצות את הרי האנדים בטיסה.
קורות חייה

בולאנד נולדה בארקואיל, בת למשפחת מהגרים מבלגיה, הצעירה מבין שבעה אחים.
לאחר קבלת רישיון הטיס, החלה לעבוד אצל רנה קודרון. קודרון הבטיח לה מטוס משלה אם תצליח לבצע לולאה באוויר. בולאנד נעתרה לאתגר, השלימה לולאה באוויר ובכך השיגה מטוס משלה.
ב־25 אוגוסט 1920 חצתה את תעלת למאנש. ב־1 באפריל 1921, המריאה ממנדוסה בארגנטינה ונחתה בסנטיאגו דה צ'ילה כעבור 40 שעות טיסה, בחולפה מעל הרי האנדים. בכך הייתה לאדם הראשון שחוצה את האנדים בטיסה.
בשנת 1924 עוטרה באות לגיון הכבוד.
היא ובעלה פעלו למטרות פוליטיות לאורך כל העשור. הם תמכו בסופרת בלואיז וייס, ובהמשך ברפובליקנים במהלך מלחמת האזרחים בספרד. בזמן מלחמת העולם השנייה נשארה בצרפת ולקחה חלק בתנועת ההתנגדות הצרפתית.
בולאנד הלכה לעולמה בפריז בשנת 1975, בגיל 79.
הערות שוליים

↑  Adrienne Bolland   (1895 - 1975 ), AIR LANGUEDOC
| --- | --- |
בקרת זהויות :  BnF: cb10427630j (data)  GND: 1103596349  ISNI: 0000 0000 5509 2468  LCCN: n79119778  SNAC: w65h87vp  SUDOC: 240246195  VIAF: 11130300   WorldCat (עם VIAF): 11130300 
ערך זה הוא קצרמרבנושא תעופה ובנושא צרפתים. אתם מוזמנים לתרום לוויקיפדיה ו.
אביקו

אביקו (באנגלית: Abiku) היא מילה בשפת היורובה, בה משתמשים בעיקר בניגריה, שפירושה הוא "נולד למות". המילה היא הלחם של המילים "אבי" (Abi), שפירושה "שנולד"; ו"איקו" (iku) שמשמעותה "מוות".
הגדרה

המילה "אביקו" מתייחסת לרוחות של ילדים אשר מתו טרם הגיעו לגיל הבגרות; ילד שמת לפני גיל שתים עשרה נקרא אביקו, והרוח או הרוחות, אשר גרמו למוות נקראים גם כן אביקו. האמונה היא שהרוח חוזרת לרוב לאותה אם מספר פעמים על מנת להיוולד שוב ושוב, במעין מעגל של מוות ותחייה. נקודת ההנחה היא כי הרוח אינה מתכננת להישאר בחיים ולכן היא אדישה למצוקת האם ואבלה.
נשים שסבלו מתמותת תינוקות, נהגו לייחס זאת לאמונה באביקו ולא לקבל טיפול רפואי. זו הייתה אחת הסיבות שהניעו את חלוצי תחום הילודה ותכנון המשפחה בניגריה לתרום בעבודתם לירידה בתמותת תינוקות על ידי תיקון תפיסות מוטעות, תוך שימוש בכלים כגון חינוך, ייעוץ, אספקת מזון איכותי לאימהות, שירותי בריאות הילד וטיפולים רפואיים אשר בסופו של דבר נועדו לתרום לצמצום תמותת תינוקות ותחלואה.
מאמינים כי הרוחות עצמן חיות בעצים, במיוחד באירוקו (ìrókò), באובב (baobab), ובצמחי כותנה ומשי.
ספרות

בדמותו של האביקו, ילד רוח שמת לפני שהגיע לבגרות אבל ניתנת לו ההזדמנות להיוולד שוב ושוב, נעשה שימוש על ידי סופרי ניגריה לייצג את האפשרות של התחדשות ותקומה עבור האומה הפוסט-קולוניאלית שלהם. אך גם להמחיש את האמביוולנטיות של האומה הפוסט-קולוניאלית ואת הנאמנות החצויה של הניגרים. כמו כן, משמעות האביקו בספרות האפריקאית אפשרה לסופרים ומבקרים להגיב על המורכבות של הזהויות, במיוחד בכל הנוגע לקולוניאליזם, למסורת האפריקאית ולפוסט-קולוניאליזם.
להלן מספר דוגמאות לספרות המבוססת על דמות האביקו:
הרומן של אויימי הלן (Helen Oyeyemi) בשם "ילדת איקרוס" (The Icarus Girl 2005), מספק משמעות גאוגרפית ותרבותית למשמעות ה"אביקו". הסופרת עוקרת את דמות האביקו אל עולם גאוגרפי חדש, רחוק מניגריה.
הרומן של בן אוקרי (Ben Okri), "הדרך המורעבת" (The Famished Road 1991) מבוסס על אביקו. הרומן משלב את עולם הרוח עם העולם "האמיתי", כפי שאלו באים לידי ביטוי בחיים האפריקאים המסורתיים.
הרומן של דבו קוטון בשם "אביקו", (Abiku 1999) הוא סאטירה פוליטית על האוליגרכיה הצבאית הניגרית. הסופר עוסק בהיסטוריה ובמציאות החברתית שנקבעה בניגריה תחת הדיקטטורה צבאית.
הרומן המאויר של ג'רלד ברום (Gerald Brom), "הפושע" (The Plucker 2005), מתאר סיפור המתרחש בדמיון, שם צעצועי ילדים נלחמים נגד האביקו.
החזרה של ילד האביקו מתרחשת גם בכתיבת של הסופרת הסלובנית גבריאלה בבניק (Gabriela Babnik), ברומן שלה בשם "עור כותנה" (Koža iz bombaža 2007).
שירו של וולה סויינקה (Wole Soyinka) בשם "אביקו" מסתמך במידה רבה על האמונה באביקו.
ספרה של צ'יממנדה נגוזי אדיצ'יה (Chimamanda Ngozi Adichie), "חצי שמש צהובה" (Half of a Yellow Sun 2006) עוסק ברובד הסמוי שלו באביקו ואילו ברובד הגלוי הוא רומן היסטורי ריאליסטי המבוסס על הסיפורים ששמעה הסופרת מהוריה.
לקריאה נוספת

Sacred Texts.com gives more explanations about Abikus - facsimile of a chapter from Yoruba-Speaking peoples of the slave coast of West Africa by A. B. Ellis, 1894 (באנגלית)
הערות שוליים

1 2  Mobolade, Timothy (September 1, 1973). "The Concept of Abiku". UCLA James S. Coleman African Studies Center. JSTOR.
↑  Douglas, McCabe. "Histories of Errancy Oral Yoruba Àbíkú Texts and Soyinka's Abiku". Retrieved October 16, 2016.
↑  "Grace Ebun Delano - Population and Reproductive Health Oral History Project, Sophia Smith Collection, Smith College" (pdf). Smith College. October 7, 2013.
↑  "Laura M, Smalligan. "Navigating between Worlds: Ben Okri’s Abiku Child and the Oshogbo School of Art" (pdf). Yale University. 2011.
↑  "Christopher, Ouma. "Reading the Diasporic Abiku in Helen Oyeyemi’s The Icarus Girl" (pdf). University of Cape Town. 2014.